**VELEUČILIŠTE U ŠIBENIKU**

**22000 ŠIBENIK**

**Trg A. Hebranga 11**

**Obrazloženje Posebnog dijela godišnjeg izvještaja o izvršenju financijskog plana za 2024. godinu**

**Sažetak djelokruga rada proračunskog korisnika**

Veleučilište u Šibeniku je javno visoko učilište koje ustrojava i izvodi stručne studije i ima status javne ustanove. Upisano je 2006. godine u sudski registar Trgovačkog suda u Zadru – stalna služba u Šibeniku i u Upisnik visokih učilišta. Osnivač Veleučilišta je Republika Hrvatska, a prava i dužnosti osnivača obavlja Ministarstvo znanosti i obrazovanja Republike Hrvatske. Sjedište Veleučilišta je u Šibeniku, Trg Andrije Hebranga 11.

Primarno područje djelovanja Veleučilišta je visoko obrazovanje, koje uključuje ustrojavanje i izvođenje različitih stručnih studija, kao i programe stručnog usavršavanja za potrebe cjeloživotnog učenja. Veleučilište u Šibeniku, kao sastavni dio svoje obrazovne misije, nudi obrazovanje na preddiplomskim stručnim studijima 6. razine, uključujući stručne prijediplomske studijske programe Turistički menadžment, Poslovna informatika, Upravni studij, Promet i Sestrinstvo, Računarstvo sa sveukupnim obujmom od 180 ECTS bodova za svaki studijski program. Dodatno, Veleučilište pruža mogućnost obrazovanja na stručnim diplomskim studijima 7. razine, konkretno na programima Menadžment i Upravni studij, svaki s obujmom od 120 ECTS bodova.

Ove obrazovne programe Veleučilište integrira u svoj širi djelokrug rada i misiju, koja obuhvaća i znanstvenu i stručnu djelatnost što uključuje eksperimentalni i teorijski rad, industrijska istraživanja i eksperimentalni razvoj. Navedene djelatnosti uključuju izdavačku djelatnost, vještačenje, prevođenje, ekspertizu, savjetovanje, konzultantske usluge, organiziranje seminara i skupova, sudjelovanje u nacionalnim i međunarodnim projektima, izradu elaborata i analiza, istraživanje tržišta i ispitivanje javnog mijenja.

Veleučilište aktivno potiče i razvija suradnju sa znanstvenim organizacijama, drugim visokim učilištima, ustanovama, organizacijama i tvrtkama, kako na lokalnoj razini i unutar Republike Hrvatske, tako i na međunarodnoj razini. Sudjeluje u zajedničkim istraživačkim programima i nastoji jačati veze s relevantnim dionicima u svojoj zajednici i šire.

Na dan 31/12/2024. godine na Veleučilištu je trenutno zaposleno 55 zaposlenika, do toga 35 nastavnika i 20 djelatnika u administraciji te tehničkog i pomoćnog osoblja. Jedan nastavnik Veleučilišta u Šibeniku obnaša funkciju u Hrvatskom saboru i po posebnom propisu ima pravo vratiti se na radno mjesto u nastavi na Veleučilištu u Šibeniku po prestanku mandata.

**A621148 REDOVNA DJELATNOST VELEUČILIŠTA U ŠIBENIKU (IZ OPĆIH PRIHODA)**

Zakonske i druge pravne osnove

* Zakon o visokom obrazovanju i znanstvenoj djelatnosti
* Uredba o nazivima radnih mjesta, uvjetima za raspored i koeficijentima za obračun plaće u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

Tijekom 2024. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS  2024. | TEKUĆI PLAN  2024. | OSTVARENJE/ IZVRŠENJE  2024. | INDEKS Izvršenje / Plan |
| A621148 | REDOVNA DJELATNOST VELEUČILIŠTA I VISOKIH ŠKOLA (VELEUČILIŠTE U ŠIBENIKU) | 1.587.394 | 1.587.394 | 1.715.212 | 108,05 |

Program je zabilježio je ukupne opće prihode i primitke u iznosu od 1.715.212 EUR, što predstavlja povećanje za 108,05% u odnosu na tekući plan. Ovaj rast odražava stabilan napredak u generiranju prihoda koji je ostvaren dodatnim zapošljavanjem jednog nastavnika na prijediplomskom stručnom studiju Sestrinstvo, odnosno dodatnim zapošljavanje jednog zaposlenika u Uredu za međunarodnu suradnju i jednog zaposlenika i jednog zaposlenika u Službi za informatičku potporu.

**A622122 PROGRAMSKO FINANCIRANJE VELEUČILIŠTA U ŠIBENIKU**

Zakonske i druge pravne osnove

* Odluka o financiranju javnih visokih učilišta u Republici Hrvatskoj u ak. god. 2023./2024. i 2024./2025.

Tijekom 2024. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS  2024. | TEKUĆI PLAN  2024. | OSTVARENJE/ IZVRŠENJE  2024. | INDEKS Izvršenje / Plan |
| A622122 | PROGRAMSKO FINANCIRANJE JAVNIH VISOKIH UČILIŠTA (VELEUČILIŠTE U ŠIBENIKU) | 195.777 | 195.777 | 130.653 | 66,74 |

Izvršena su planirana ulaganja u informatičku opremu i investicijsko održavanje nastavnih prostora. Provedeni su postupci interne prosudbe sustava osiguravanja kvalitete prema ISO normi. Značajno se ulagalo u marketinške aktivnosti u vezi nastave, upisa ili projekata koji su u tijeku.

**A679094 REDOVNA DJELATNOST VELEUČILIŠTA U ŠIBENIKU (IZ EVIDENCIJSKIH PRIHODA)**

Zakonske i druge pravne osnove

* Zakon o visokom obrazovanju i znanstvenoj djelatnosti
* Uredba o nazivima radnih mjesta, uvjetima za raspored i koeficijentima za obračun plaće u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

Tijekom 2024. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS  2024. | TEKUĆI PLAN  2024. | OSTVARENJE/ IZVRŠENJE  2024. | INDEKS Izvršenje / Plan |
| A679094 | REDOVNA DJELATNOST VELEUČILIŠTA U ŠIBENIKU (IZ EVIDENCIJSKIH PRIHODA) | 534.887 | 534.887 | 538.112 | 100,60 |

Izvršena su planirana ulaganja u ljudske resurse u nastavi, uključujući plaćanje troškova doktorskih studija, objave znanstvenih i stručnih radova te sudjelovanje na međunarodnim konferencijama. Održana je 14. međunarodna konferencija "Razvoj javne uprave" od 23. do 24. svibnja 2024. godine. Isplaćene su stipendije izvrsnim studentima, čime je dodatno potaknuta akademska izvrsnost.

Uz to, nabavljene su knjige za potrebe knjižnice, a izrađeno je i novo web sjedište radi unaprjeđenja digitalne prisutnosti. Također su provedena ulaganja u nabavu informatičke opreme potrebne za izvođenje nastave i istraživačke aktivnosti, kao i specijalizirane opreme za studij sestrinstva, s ciljem unapređenja praktičnih vještina studenata.

**A679076 EU PROJEKTI VELEUČILIŠTA U ŠIBENIKU**

Zakonske i druge pravne osnove:

* Sklopljeni sporazumi o dodjeli bespovratnih sredstava za EU projekte u okviru programa Erasmus+ i Programa prekogranične suradnje Italija - Hrvatska (Interreg Italy - Croatia) 2021. - 2027.

Tijekom 2024. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS  2023. | TEKUĆI PLAN  2023. | OSTVARENJE/ IZVRŠENJE  01.2023. - 12.2023. | INDEKS Izvršenje / Plan |
| A679076 | EU PROJEKTI VELEUČILIŠTA I VISOKIH ŠKOLA (VELEUČILIŠTE U ŠIBENIKU) | 315.200 | 315.200 | 499.091 | 158,34 |

Ugovoreni su novi Erasmus+ projekti u području mobilnosti (KA131, KA171), a zabilježen je daljnji rast u dolaznim mobilnostima u odnosu na prethodnu godinu. Ukupan broj odlaznih mobilnosti smanjio se s 39 u 2023.godini na 25 u 2024. godini, dok su dolazne mobilnosti porasle s 34 u 2023. godini na 79 u 2024. godini, što potvrđuje kontinuirani rast međunarodne suradnje i atraktivnost institucije kao akademskog odredišta.

Provedene su planirane aktivnosti na prethodno ugovorenim Erasmus KA2 projektima (CodeIn, EverGreen, Wobis, Ecce, SIT, Avico), a ugovorena su dodatna dva nova Erasmus KA2 projekta (EcoMinds, Smart4Food) na kojima je Veleučilište nositelj, odnosno jedan Erasmus KA2 projekt na kojem je Veleučilište partner (AGE-MEDU). Također je nastavljen rad na InterReg projektu "MareSkill" iz programa prekogranične suradnje Italija-Hrvatska, gdje je Veleučilište nositelj.

Ulaganja kroz EU projekte pokazala su značajan financijski rast. Prema ostvarenju financijskog plana, izvorno planirana sredstva od 315.200 EUR za EU projekte povećana su na 499.091 EUR, što predstavlja indeks izvršenja od 158,34%. Ovaj rezultat ukazuje na uspješnu provedbu projektnih aktivnosti i učinkovito korištenje dostupnih sredstava.